Zhantas/Cleaned-Uzbek_Wikipedia huggingface dataset:
Yashin Babayev

Yashin Amanovich Babayev (1967-yl 26-mart, Romitan tumani, Buxoro viloyati, Oʻzbekiston SSR) — oʻzbekistonlik olim, qishloq xoʻjaligi fanlari doktori, professor.
 Biografiyasi 
Yashin Babayev 1967-yil 26-mart kuni Romitan tumani Toshmachit qishlogʻida ziyoli oilasida tugʻilgan. Toshkent qishloq xoʻjaligi institutining agronomiya fakultetini tamomlagan (1991). 1992—1993-yillarda Oʻzbekiston Gʻoʻza seleksiyasi va urugʻchiligi ilmiy-tadqiqot instituti „Tezpishar va past boʻyli gʻoʻza navlari seleksiyasi“ laboratoriyasi laboranti, 1993—2001-yillarda ushbu laboratoriyaning kichik ilmiy xodimi, katta ilmiy xodimi, 2001—2005-yillarda shu institutning ilmiy kotibi, 2005—2006-yillarda institutning bosh direktori, 2007—2012-yillarda institutning „Gʻoʻza urugʻchiligi va urugʻshunosligi“ laboratoriyasi mudiri, 2012—2013-yillarda institut direktorining ilmiy ishlar boʻyicha oʻrinbosari, 2013—2014-yillarda institutning „Gʻoʻza urugʻchiligi va urugʻshunosligi“ laboratoriyasi mudiri, 2015—2016-yillarda Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti „Intensiv tipga mansub gʻoʻza navlari sseleksiyasi“ laboratoriyasi mudiri, 2016—2020-yillarda Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti ilmiy kotibi, 2021-yildan Paxta seleksiyasi, urugʻchiligi va yetishtirish agrotexnologiyalari ilmiy-tadqiqot institutining „Intensiv gʻoʻza navlari seleksiyasi“ laboratoriyasi mudiri lavozimida faoliyat yuritib kelmoqda.
 Ilmiy faoliyati 
Olim analitik, transgressiv va konvergent seleksiya usullarini qoʻllash hamda ularni takomillashtirish asosida intensiv, tezpishar, yuqori mahsuldor, vertitsillium va fuzarium vilt zamburugʻlarining yangi virulent patogenlariga bardoshli, tola chiqimi yuqori (38-40%) va sifati IV—V tipga javob beradigan yangi gʻoʻza navlarini yaratish boʻyicha ilmiy tadqiqotlar olib boradi. 115 dan ortiq ilmiy maqolalar va tezislar hamda 1 ta risola gʻoʻzaning S-8290, S-8294, S-8295, S-8296 va S-8292, S-8297 navlari muallifi. Oʻzbekiston Respublikasi mustaqilligining 25 yilligi va 2019-yilda esa Oʻzbekiston Respublikasi qishloq xoʻjaligi fidoyisi koʻkrak nishoni bilan taqdirlangan.
 

Turkum:Oʻzbekiston olimlari
Turkum:Qishloq xoʻjaligi fanlari doktorlari
Turkum:Professorlar
Turkum:Oʻzbekiston mustaqilligiga 25 yil nishoni sohiblari
Turkum:Toshkent davlat agrar universiteti bitiruvchilari
Xuddamul Furqon

Xuddamul Furqon — Afgʻonistonda 1966-yilda tuzilgan siyosiy partiya. Partiya lideri Muhammad Ismoil Mojadidiy hisoblangan. Partiya islomchilik va aksilkommunistlik gʻoyalarini ilgari surgan. Xuddamul Furqon kommunistik va maoistik gʻoyalar asosida tuzilgan partiyalarga qarshi chiqqan Afgʻonistonning birinchi partiyasi hisoblanadi. Partiya aʼzolarining asosiy qismini ziyoli qatlam tashkil etgan. Partiya lideri musulmonlar orasida ancha obroʻli kishi boʻlgan. Xuddamul Furqon partiyasining „Haqiqat ovozi“ nomli gazetasi boʻlgan.

 Tugatilishi 
1979-yilda Mojadidiy va uning oilasi Afgʻoniston demokratik respublikasi hukumati tomonidan hibsga olinadi (ularning taqdiri nomaʼlum). Mojadidiyning qamalishi ortidan Xuddamul Furqon partiyasi Afgʻoniston islomiy inqilobi harakatiga qoʻshilib ketadi. 
 

Turkum:Afgʻoniston siyosati
Turkum:Siyosiy partiyalar Turkum:Afgʻonistonning siyosiy partiyalari
Qora Xatamov

Qora Xatamov — Sovet iqtisodiy, davlat va siyosiy arbobi, Lenin ordeni, Mehnat Qizil Bayroq ordeni, „Hurmat belgisi“ ordeni, „Mehnat jasorati uchun“ ordenlari sohibi, Sotsialistik Mehnat Qahramoni. SSSR Harbiy-dengiz floti vazirligining Oʻrta Osiyo dengiz kemasi kapitani. 1941-yildan KPSS aʼzosi. Chordjou va Surxondaryo viloyatlari kengashlari deputati.

 Hayoti va faoliyati 
Qora Xatamov 1907-yil 10-iyulda Turkmanistonning Lebap viloyatining (hozirgi Xalach) Palvart qishlogʻida tugʻilgan. Millati turkman.

Qora Xatamov oʻz mehnat faoliyatini 14 yoshida boshlagan. U daryo karvonida dengizchisi boʻlib ishlagan. Amudaryoda kemalar paydo boʻlgach, u Oʻrta Osiyo dengiz kemachiligi korxonasiga ishga boradi. 1926—1928-yillarda „Dzerjinskiy“ va „Mehnat“ kemalarida boshqaruvchi va kapitan yordamchisi boʻlib ishlagan. 1933—1938-yillarda „15 let Oktyabrya“, „Bolshevik“, „Atabaev“, „Dexkanin“ kemalarining kapitani boʻlgan. Bir muncha vaqt u kapitan yordamchisi boʻlib ishlagan.

Ulugʻ Vatan urushining ogʻir yillarida u Amudaryo boʻylab paxta, gʻalla, jun va boshqa yuklar tashilgan kema karvonlarini boshqargan. 1941-yilda KPSS(b)/KPSS safiga qoʻshildi. 1947—1960-yillarda Oʻrta Osiyo davlat kemachilik kompaniyasining „Iosif Stalin“ va „Chardjou“ kemalari kapitani (1956-yildan — SSSR Harbiy dengiz floti vazirligi tasarrufida) boʻlgan. 1952-yilda Oʻrta Osiyo dengiz qoʻmondonlik maktabini tamomlaganСлава и гордость морского флота. Герои Советского Союза и Герои Социалистического Труда. ‒ М., 1991..

SSSR Oliy Kengashi Prezidiumining 1960-yil 3-avgustdagi Farmoni bilan Qora Xatamov Sotsialistik Mehnat Qahramoni unvoni, Lenin ordeni hamda „Oʻroq va Bolgʻa“ oltin medali bilan taqdirlandi. 1960—1965-yillarda u Peredovik va Papanin kemalarining kapitani, keyinchalik Perov kemasining kapitani boʻlgan. 1973-yildan nafaqaga chiqqan. 1978-yil 4-martda vafot etgan. Surxondaryo viloyati Termiz shahrida dafn etilgan. Chordjou va Surxondaryo viloyatlari kengashlari deputati, Turkmaniston Kompartiyasi XIII va XIV qurultoylariga delegat etib saylangan.

 Mukofotlari 
Lenin ordeni (05.11.1954, 03.08.1960),

Mehnat Qizil Bayroq ordeni (04.05.1971),

„Hurmat belgisi“ ordeni (28.01.1950, 23.05.1953),

„Mehnat jasorati uchun“ (12.02.1949).

 
Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:Lenin ordeni sohiblari
Turkum:Sotsialistik Mehnat Qahramonlari
Turkum:Termizda vafot etganlar
Turkum:1978-yilda vafot etganlar
Turkum:4-martda vafot etganlar
Turkum:1907-yilda tugʻilganlar
Turkum:10-iyulda tugʻilganlar
Vladimir Qodirov

Vladimir Nikolayevich Qodirov — Sovet iqtisodiy, davlat va siyosiy arbobi. 1955-yildan KPSS aʼzosi. Oʻzbekiston KP Surxondaryo viloyat qoʻmitasi kotibi, Oʻzbekiston LKSM Surxondaryo viloyat qoʻmitasi boʻlim mudiri, Termiz davlat pedagogika instituti rektori, Surxondaryo viloyat komsomol qoʻmitasi birinchi kotibi va Oʻzbekiston Kompartiyasi Samarqand viloyat qoʻmitasining 1-kotibi.

 Hayoti va faoliyati 
1929-yilda Surxondaryo viloyati Termiz shahrida tugʻilgan.

1955-yildan — iqtisodiy, ijtimoiy va siyosiy ishlarda faol boʻlgan. 1955—1974-yillarda viloyat komsomol komiteti instruktori, pedagogika bilim yurti oʻqituvchisi, boʻlim mudiri, Surxondaryo viloyat komsomol qoʻmitasi birinchi kotibi, raykom birinchi kotibi, Surxondaryo viloyati Komsomol komiteti kotibi boʻlib faoliyat yuritgan. Keyinchalik Oʻzbekiston, Termiz davlat pedagogika instituti rektori, Oʻzbekiston Kompartiyasi Markaziy Komiteti maʼmuriy organlar boʻlimi mudiri, Oʻzbekiston Kompartiyasi Samarqand viloyat qoʻmitasining 1-kotibi sifatida faoliyatini davom ettirgan.

 Faoliyati 
1947-yilda Termiz pedagogika bilim yurtini tamomlagan. 1947-yildan beri— Oʻzbekiston komsomol (LKSM) viloyat qoʻmitasi instruktori. 1953-yilda Samarqand davlat universitetini tamomlagan.

1953—1954-yillarda — pedagogika bilim yurti oʻqituvchisi.

1954—1959-yillarda — Oʻzbekiston LKSM Surxondaryo viloyat qoʻmitasi boʻlim mudiri, 1-kotibi.

1959-yilda — Oʻzbekiston KP Sherobod tuman qoʻmitasining 1-kotibi.

1959—1963-yillarda — Oʻzbekiston KP Surxondaryo viloyat qoʻmitasi kotibi.

1963—1966-yillarda — KPSS Markaziy Komiteti huzuridagi Ijtimoiy fanlar akademiyasi talabasi.

1966—1967-yillarda — Oʻzbekiston SSR Termiz davlat pedagogika instituti rektori.

1967—1973-yillarda — Oʻzbekiston Kompartiyasi Markaziy Komiteti maʼmuriy organlar boʻlimi mudiri.

1973-yil apreldan — 1974-yil 4-oktyabrgacha— Oʻzbekiston KP Samarqand viloyat qoʻmitasining 1-kotibi.

SSSR Oliy Kengashining IX-chaqiriq deputati etib saylanganДепутаты Верховного Совета СССР. 9 созыв. Издание Президиума Верховного Совета СССР. — М., 1974. — 550 с., с. 189.. 1974-yilda Samarqand viloyatida vafot etgan.

 Mukofotlari 

 Oktyabr Inqilobi ordeni
 Mehnat Qizil Bayroq ordeni
 Hurmat belgisi ordeni

 
Turkum:1929-yilda tugʻilganlar
Turkum:Termizda tugʻilganlar
Turkum:1974-yilda vafot etganlar
Turkum:4-oktyabrda vafot etganlar
Turkum:Samarqandda vafot etganlar
Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:Oktabr Inqilobi ordeni sohiblari

Turkum:Oʻzbekiston Kompartiyasi Samarqand viloyat qoʻmitasining birinchi kotiblari
Turkum:Oʻzbekiston Kompartiyasi Surxondaryo viloyat qoʻmitasi kotiblari
Turkum:Oʻzbekiston Kompartiyasi tuman qoʻmitalari birinchi kotiblari
Afgʻoniston islomiy partiyasi (Yunus Xolis)

Afgʻoniston islomiy partiyasi (Yunus Xolis partiyasi, Xolis islomiy partiyasi) (Hezb-e Islami Khalis) — Afgʻonistondagi siyosiy partiya. 1979-yilda Muhammad Yunus Xolis tomonidan Gulbiddin Hikmatyor boshchiligidagi Afgʻoniston islomiy partiyasidan ajratib olingan va oʻz qarshilik harakatini boshlagan.
 Afgʻoniston fuqarolar urushidagi ishtiroki 
Yunus Xolis partiyasi Afgʻonistondagi sovetlarga qarshi kurashgan „Peshovar yettiligi“ ittifoqi tarkibiga kirgan. Uning mashhur qoʻmondonlari orasida Abdulhaq Amiriy, Amin Vardak, Jaloliddin Haqqoniy, va „Tolibon“ harakatining asoschisi Mulla Umarlar boʻlgan.

1992-yil fuqarolar urushida mujohidlar gʻalabasi va Afgʻonistonda kommunistik tuzumning qulashi ortidan Xolis partiyasi Afgʻoniston Islom Davlati hukumatining Islomiy koalitsiyasi tarkibiga kirgan. Afgʻonistonda toliblar bosh koʻtargach Yunus Xolis va uning partiyasi „Tolibon“ harakati bilan qoʻshilib ketgan. 2001-yil „Tolibon“ hokimiyati barham topgach Yunus Xolis Afgʻonistonda yashirinib yurgan va amerika harbiylariga qarshi urush ochgan. Yunus Xolis 2006-yil 20-iyul kuni vafot etgan.
 Yunus Xolis vafotidan keyin 
2006-yil Yunus Xolis vafot etgach uning oʻgʻli, „Tolibon“ harakatining rasmiy vakili Anvar al-Haq Mujohid va Kobul gubernatori Azizulloh Din Muhammad oʻrtasida partiyaga yetakchilik qilish borasida raqobat kuchayib ketadi. 2014-yilgi Afgʻonistondagi prezidentlik saylovida Azizulloh Din Muhammad shu partiya nomidan Ashraf Gʻanini qoʻllab-quvvatlagan.
 

Turkum:Siyosiy partiyalar
Turkum:Islomiy partiyalar
Zilziladan ogohlantirish tizimi

Kirish 
alt=Zilziladan ogohlantirish tizimi|left|thumb|220x220px|Zilziladan ogohlantirish tizimi
Zilziladan ogohlantirish tizimi - seysmik to'lqinlarni aniqlash, prognoz qilish va zilzila sodir bo'lgan joyni yaqin atrofidagilarni ogohlantirish uchun mo'ljallangan texnologiya tizimidir. Ushbu tizimning asosiy maqsadi odamlarga va avtomatlashtirilgan tizimlarga samarali tayyorgarlik ko'rish va javob berish uchun qisqa bo'lsa ham vaqt berishdir. Bu orqali qurbonlar soni va moddiy zararlarni kamaytiradi.

 Zilziladan ogohlantirish tizimlarining komponentlari 

 Seysmik datchiklar: Zilzilalar natijasida yuzaga kelgan yer harakatlarini aniqlaydigan qurilmalar. Ular seysmik xavfli hududlar bo'ylab strategik tarzda joylashtirilgan va ma'lumotlarni markaziy tizimga yetkazadi.
 Markaziy tizim: seysmik sensorlardan to'plangan ma'lumotlar ko'rib chiqadi hamda zilzila magnitudasi va joyini aniqlash uchun ma'lumotni tahlil qiladigan markaziy ishlov berish tizimi.
 Aloqa tarmoqlari: Zilzila aniqlangandan va tahlil qilingandan so'ng, ogohlantirish xabari turli aloqa kanallari, jumladan, mobil ilovalar, favqulodda eshittirish radiolari va aholiga murojaat qilish uchun ommaviy tarmoqlar orqali tarqatilinadi.

 Zilziladan ogohlantirish tizimlarining ishlashi 
alt=Yangi zilandiyadagi zilzilani sezuvchi datchik|thumb|220x220px|Yangi zilandiyadagi zilzilani sezuvchi datchik

Quidagi ro'yhat orqali zilziladan ogohlantirish tizimlarining ishlash ketma-ketligini ko'ramiz:

Aniqlash: Seysmik datchiklar yer harakatlarini doimiy ravishda kuzatib boradi va g'ayrioddiy seysmik faollik aniqlanganda, tizim bu zilzila yoki boshqa aloqador buzilish ekanligini aniqlash uchun ma'lumotlarni taqqoslaydi va qayta ishlaydi. (1- infografikada ko'rsatilgan)

Tahlil: Markaziy tizim bir nechta sensorlardan ma'lumotlarni oladi va zilzila joyi, magnitudasi va potentsial ta'sirini hisoblab chiqadi.
alt=CPU|left|thumb|220x220px|Markaziy tizim (Ing: Central Processing Unit, qisqasiga: CPU)
Tahlil qilinganidan so'ng, xabar matni tayyorlaniladi(masalan: "Ushbu hududa 'x' darajadagi zilzila bo'lishi kutilmoqda") va tavsiyalar ham beriladi (masalan: "Binolarni tark eting yoki daraxt va osma simlar yo'q joyga chiqing").

“O‘zbekiston Respublikasi aholisi va hududining seysmik xavfsizligini ta’minlash tizimini yanada takomillashtirishga oid qo‘shimcha chora-tadbirlar to‘g‘risida"gi prezident qarori qabul qilindi.Unga ko‘ra, joriy yilning 1-dekabridan mamlakatda kuchli zilzilalar haqida erta ogohlantirish milliy tizimi bosqichma-bosqich ishga tushiriladi.Mazkur tizim doirasida O‘zbekiston va unga chegaradosh hududlardagi seysmik hodisalarning monitoringi real vaqt rejimida yuritiladi.

Zilzila o‘chog‘iga yaqin ikki va undan ortiq seysmik stansiyalarda kuchli (5 va undan yuqori balli) tebranishlar aniqlanganda “Kuchli zilziladan ogohlantirish” mobil ilovasi orqali aholiga qisqa soniyalarda respublikaning aniqlangan hududlarida kuchli zilzila kuzatilishi to‘g‘risida tezkor xabarnoma yuboriladi.
Uydirma hadislarning buyuk toʻplami

thumb| Madinada bosilgan, uydirma anʼanalarning buyuk toʻplami, 1966 -yil

katta toʻqima hadislar jamlanmasi , Abul-Faraj ibn al-Jauziy (vaf.- 1201) tanqid qilish uchun toʻplagan toʻqima hadislar toʻplamidir.

 Tavsif: 
Kitob hadis sifatida keltirilgan, muallif tomonidan uydirma (mavduʻ) deb eʼlon qilingan va keyin mavzu boʻyicha tartiblangan rivoyatlardan iborat. Al-Mavduatni An-Navaviy taʼriflagan, taxminan ikki jildni egallagan koʻplab rivoyatlarni oʻz ichiga oladi Tadrib Al-Rawi by Al-Suyuti (d.1505), vol. 1, pgs. 471-2, Dar Al-Asimah edition.. U soʻnggi nashrda berilgan raqamlash boʻyicha taxminan 1847ta rivoyatdan iborat boʻlib, hozirda qoʻshimcha maʼlumot beruvchi koʻplab izohlar bilan toʻrt jildda nashr etilgan.

 Tanqid 
imom Navaviy (vaf. −1277) kitobni mavdo deb eʼlon qilib boʻlmaydigan koʻplab hadislarni oʻz ichiga olganligini tanqid qilgan. Ulardan baʼzilari, As-Suyutiyga koʻra, zaif, Hasan va hatto Sahihdir Tadrib Al-Rawi by Al-Suyuti (d.1505), vol. 1, pgs. 471-2, Dar Al-Asimah edition..

Ahmad ibn Ali Ibn Hajar al-Asqaloniy (vaf.-1449) esa, bu kitobdagi rivoyatlarning aksariyati, uydirma ekanligi baʼzilari haqiqatda toʻqilmagan deb tanqid qilingan. bu rivoyatlar nisbatan juda kam, deb taʼkidlaydi Tadrib Al-Rawi by Al-Suyuti (d.1505), vol. 1, pgs. 471-2, Dar Al-Asimah edition..

 :
Normurod Norqobilov

Normurod Norqobilov (1953-yil 7-iyun Qashqadaryo viloyati, Yakkabogʻ tumani, Qishliq qishlogʻi) — taniqli oʻzbek adabiyotshunosi"Ziyo istagan qalblar uchun! - Normurod Norqobilov (1953)" https://www.ziyouz.com/portal-haqida/xarita/uzbek-nasri/normurod-norqobilov-1953.
 Tarjimai holi 
Normurod Norqobilov 1953-yil 7-iyun kuni Qashqadaryo viloyati Yakkabogʻ tumani Qishliq qishlogʻida dunyoga keldi. U harbiy xizmatdan qaytgach (1971—1973), bir muncha vaqt zavod-fabrikalarda chilangarlikChilangarlik — mayda buyumlar (ustara, qaychi, bigiz, arra nomli ish asboblari)ni yasash kasbi., temiryoʻl vagonlarida vagon tuzatuvchi, stansiyalarda yuk tushiruvchi vazifalarida xizmat qildi. Toshkent davlat universiteti (hozirgi OʻzMU)ning jurnalistika fakultetida taʼlim oldi (1976—1982). 

 Faoliyati 
Normurod Norqobilov 1982—1983-yillarda „Toshkent oqshomi“ gazetasida oʻz faoliyatini boshladi. 1983-yildan hozirgi kungacha Oʻzbekiston Milliy teleradiokompaniyasida faoliyat yuritib keladi.
 Ijodi 
Adib „Temur gʻori“, „Ikki daryo oraligʻida“, „Tamaddun izlari“ nomli ekspeditsiya yoʻnalishidagi koʻrsatuvlar tayyorlash jarayonida Oʻzbekistonning bir qancha togʻ-adirlari, qirlari, dala-dashtlarini kezib chiqdi. Bu orqali hayvonot olamini oʻrgandi. Bu ekspeditsiya keyinchalik „Changalzor iti“, „Oqboʻyin“, „Togʻ odami“, „Paxmoq“, „Ovul oralagan boʻri“ nomli qissalarida oʻz aksini topdi. Bulardan tashqari yana „Unutilgan qoʻshiq“, „Zangori qoʻl“, „Yuzma-yuz“, „Temur gʻori“, „Arazchi chumchuq“, „Sariqgul“, „Joʻshqin daryo“, „Bekatdan oq uycha“, „Dasht-u dalalarda“, „Togʻdagi yolgʻiz odam“ nomli roman, qissa, hikoya va maqolalar toʻplamlari chop etildi. Yana bir qator asarlari esa rus, qozoq, qirgʻiz, turk, tatar, ingliz, arab tillariga tarjima qilib oʻgirildi. Bolalarga atalgan hikoyalari qirgʻiz va qozoq maktablari boshlangʻich sinf darsliklariga kiritildi. „Quyosh botmaydigan yurt“, „Belbogʻ“, „Shim yoxud xotinlar janjali“ shu kabi videofilmlar uning asarlari asaosida suratga olindi"Norqobilov Normurod" https://arboblar.uz/uz/people/norkobilov-normurod. 
 Mukofotlari 
Normurod Norqobilov „Oʻzbekistonda xizmat koʻrsatgan madaniyat xodimi“ unvoni va „Shuhrat“ medali bilan mukofotlangan

 

Turkum:Oʻzbekiston Milliy universiteti bitiruvchilari
Turkum:Oʻzbekistonda xizmat koʻrsatgan madaniyat xodimlari
Maui

thumb|220x220px| Maui (markazda oʻngda, , va olawe bilan oʻralgan) Xalqaro kosmik stansiyadan koʻrinib turibdi 
Maui oroli (Hawaiian : ˈmɐwwi ) Hawaii 727 ,2 kvadrat mil (1, 883 km) shtatining ikkinchi eng katta oroli va AQShdagi katta orollardan 17-katta oroldir . Maui aholi bo'lmagan Kaho'olawe va Moloka'i, Lanani o'z ichiga oladigan Maui tumanidagi to'rt orollarning eng yirigidir. 2020 - yilda Maui aholisi 168 307 kishini tashkil etdi, bu Hawaii orollari orasida O ahu va Hawaii orollaridan keyingi uchinchi oʻrinda turadi. Kahului oroldagi aholini ro'yxatga olish bo'yicha eng katta joy (CDP) bo'lib, aholisi 28,219 kishini tashkil etadi , va orolning savdo va moliyaviy markazi. Wailuku - Maui okrugining markazi va uchinchi yirik CDP hisoblanadi . Boshqa muhim joylarga Kīhei (jumladan, Kihei Town CDPdagi Wailea va Makena, orolning ikkinchi aholisi bo'lgan CDP), Lahaina (jumladan, Lahaina Town CDPdagi Ka ʻ anapali va Kapalua ), Makawao, Pukalani, Pa'ia ʻ, Kula , Ha' iku ʻ va Hāna kiradi .
Turkum:Koordinatalar Vikimaʼlumotlarda
Yulduz Ergasheva

Yulduz Alimovna Ergasheva (1963-yil 28-sentyabr, Qarshi, Qashqadaryo viloyati, Oʻzbekiston SSR) — oʻzbekistonlik olima, tarix fanlari doktori, professor.
 Biografiyasi 
Yulduz Ergasheva 1963-yil 28-sentyabr Qarshi shahrida tugʻilgan. 1985-yilda Toshkent davlat universitetini tarix va jamiyatshunoslik mutaxassisligi boʻyicha tugatgan. 1985-yilda Toshkent irrigatsiya va qishloq xoʻjaligini mexanizatsiyalash injenerlari instituti Qarshi filiali (hozirda Qarshi muhandislik-iqtisodiyot instituti) „Oʻzbekiston tarixi va davlat qurilishi“ kafedrasi oʻqituvchisi lavozimida ish boshlagan. 1992—1993-yillarda Qarshi agrar-iqtisodiyot instituti Oʻzbekiston tarixi va davlat qurilishi kafedrasi assistenti, 1993—1995-yillarda Oʻzbekiston tarixi va davlat qurilishi kafedrasi dotsenti, 1995—1997-yillarda Oʻzbekiston Respublikasi Fanlar akademiyasi tarix instituti doktoranti, 1997—2000-yillarda Qarshi muhandislik-iqtisodiyot instituti Oʻzbekiston tarixi va davlat qurilishi kafedrasi dotsenti, 2000-yildan Oʻzbekiston tarixi kafedrasi mudiri lavozimida faoliyat koʻrsatib kelmoqda.
 Ilmiy faoliyati 
1990-yilda „Деятельность компартии Узбекистана в области народного образования в годы Великой Отечественной войны (1941-1945 гг. )“ mavzusida nomzodlik dissertatsiyasini, 1998-yilda „Oʻzbekiston madaniyati: holati, rivojlanish yoʻnalishlari va muammolari (50-60 yillar)“ mavzusida doktorlik dissertatsiyasini himoya qilgan. Respublika „Maʼrifat“ targʻibotchilari jamiyati aʼzosi, 2012-yildan „Olima“ uyushmasi Qashqadaryo boʻlimi raisi. O‘zbekiston tarixi va madaniyati sohasida 320 dan ortiq ilmiy ishlar, shu jumladan, 3 ta darslik, 11 ta o‘quv qo‘llanma, 16 ta monografiya, 7 ta risola, 17 ta o‘quv, o‘quv-uslubiy qo‘llanma, 3 ta loyiha muallifi. Monografiyalari Angliya va Hindistonda, 50 dan ortiq ilmiy maqolalari Xitoy, Turkiya, Germaniya, Rossiya, Bolgariya, Ukraina, Saudiya Arabistoni, Hindiston, Qozogiston, Qirgiziston ilmiy jurnallarida chop etilgan. Shu jumladan, Forobiy nomli Qozog‘iston Milliy universiteti bilan hamkorlikda Markaziy Osiyoning buyuk diniy allomalari (Velikiye religiozniye deyateli Sentralnoy Azii) mavzusida o‘quv qo‘llanmani chop ettirgan.
 Mukofotlari 
1999-yilda Oliy taʼlim aʼlochisi koʻkrak nishoni, 2016-yilda Oʻzbekiston Respublikasi mustaqilligining 25 yilligi, 2017-yilda Oʻzbekiston Respublikasi Konstitutsiyasi 25 yilligi koʻkrak nishonlari, 2021-yilda Oʻzbekiston Respublikasi mustaqilligining 30 yilligi, 2022-yilda Oʻzbekiston Respublikasi Konstitutsiyasi 30 yilligi koʻkrak nishonlari hamda 2020-yilda „Doʻstlik“ ordeni bilan taqdirlangan.

 

 
 Yulduz Ergasheva Google Scholar

Turkum:Oʻzbekistonlik olim ayollar
Turkum:Oʻzbek tarixchilari
Turkum:Tarix fanlari doktorlari
Turkum:Professorlar
Turkum:Oʻzbekiston Milliy universiteti bitiruvchilari
Turkum:Doʻstlik ordeni sohiblari
Turkum:Oʻzbekiston mustaqilligiga 25 yil nishoni sohiblari
Turkum:Oʻzbekiston Respublikasi mustaqilligining 30 yilligi esdalik nishoni bilan taqdirlanganlar
Turkum:Oʻzbekiston Konstitutsiyasiga 25 yil nishoni sohiblari
Botirbek Hasanov

Botirbek Rustamovich Hasanov (1940-yil 14-dekabr, Yangiyoʻl, Toshkent viloyati, Oʻzbekiston SSR ) — oʻzbekistonlik olim, navoiyshunos, filologiya fanlari doktori, professor.
 Biografiyasi 
Botirbek Hasanov 1940-yilning 14-dekabrda Yangiyoʻl shahrida tugʻilgan. 1957-yilda Toshkent davlat universitetining sharq fakultetining arab boʻlimiga oʻqishga kiradi. Mazkur fakultetni 1962-yilda bitirib, shu yildan 1970-yilgacha arab tiliga ixtisoslashgan oʻrta maktabda arab tilidan dars bergan.
1970-yildan Oʻzbekiston Fanlar akademiyasi Alisher Navoiy nomidagi davlat adabiyot muzeyida avval kichik ilmiy xodim, keyinchalik boʻlim boshligʻi lavozimlarida ishlagan. Botirbek Hasanov boshchiligida respublikaning turli viloyatlariga uyushtirilgan ilmiy arxeografik ekspeditsiyalarda oʻzbek adabiyoti yodgorliklarini xalq orasidan toʻplash, qoʻlyozmalar fondini boyitish, qoʻlyozma merosni oʻrganish, qoʻlyozma va toshbosma asarlarni toʻplash, ularni birlamchi ishlovdan oʻtkazish, ilmiy tavsifini tuzish ishlari amalga oshirilgan. Natijada, muzey fondiga minglab qoʻlyozma va toshbosma asarlar toʻplandi. Ularning ilmiy kataloglari chop etildi. Botirbek Hasanov 1974-yilda „Alisher Navoiyning „Sab’at abhur“ lugʻati (filologik tadqiqot)“ mavzusida nomzodlik dissertatsiyasini himoya qilgan. 1990-yilda „Принципы составления рукописных словарей к произведениям Наваи“ mavzusida doktorlik ishini himoya qilgan. 1993-yilda „Fan“ nashriyoti tomonidan „Navoiy asarlari uchun qisqacha lugʻat“ kitobi nashr qilingan. 1996-yilda „Movarounnahr“ nashriyoti tomonidan „Arabcha-oʻzbekcha boshlangʻich lugʻat“ va 1995-yilda Gʻafur Gʻulom nomidagi adabiyot va sanʼat nashriyoti tomonidan „Qur’oni Karim soʻzlarining arabcha-oʻzbekcha koʻrsatkichli lugʻati“ kitoblari nashr qilingan. 2000-yil Abdulla Qodiriy nomidagi xalq merosi nashriyoti orqali „Risolayi Aziza“ — „Sabot — ul ojizin“ sharhi kitobini chop ettirdi. Bu kitobda islom aqidalari Qur’oni Karim va sunnat talablari asosida, bayon qilingan. Soʻfi Olloyorning „Sabot —ul ojizin“ asarining hozirgi zamon tilida keng kitobxonlar ommasi tushuna oladigan holatdagi sharhi amalga oshdi. Olim vafotidan soʻng amalga oshirgan izlanishlari uchun Xalqaro Babtin mukofoti (Quvayt) bilan mukofotlandi.
 

 

Turkum:Oʻzbekiston olimlari
Turkum:Professorlar
Turkum:Filologiya fanlari doktorlari
Turkum:Oʻzbekiston Milliy universiteti bitiruvchilari
Shoakrom Isroilov

Shoakrom Xolmatovich Isroilov – oʻzbekistonlik davlat va jamoat arbobi.
 Biografiya 
2008-yildan 2013-yilgacha Oʻzbekiston davlat jismoniy tarbiya va sport universiteti prorektori. 2013-yildan 2018-yilgacha Oʻzbekiston davlat jismoniy tarbiya va sport universiteti rektori. 2018-yil 5-martdan 25-iyulgacha Oʻzbekiston Respublikasi jismoniy tarbiya va sport vaziri. 2018—2023-yillarda Oʻzbekiston futbol assotsiatsiyasi ijroiya qoʻmitasi aʼzosi boʻlgan.

 Oilasi 
Oʻgʻli Shoolim Shoakromovich Isroilov – sport mutaxassisi. Oʻzbekiston davlat jismoniy tarbiya va sport universiteti tennis, badminton, stol tennisi nazariyasi va uslubiyati kafedrasi katta oʻqituvchisi.

Oʻgʻli Shoislom Shoakromovich Xolmatov – futbol mutaxassisi. Oʻzbekiston Professional futbol ligasi komissari. Liganing barcha darajadagi musobaqalarida ishtirok etgan.

 Yana qarang 
 Ravshan Ermatov
 Adham Ikromov
 Poʻlat Bobojonov

 

Turkum:Oʻzbekistondagi oliy oʻquv yurtlari rektorlari
Turkum:Oʻzbekiston vazirlari
Uzbekistan GTL

Uzbekistan GTL — Oʻzbekiston janubida joylashgan yirik gaz sanoati korxonalaridan biri. „Oʻzbekneftgaz“ aktsionerlik kompaniyasi tarkibiga kiruvchi maʼsuliyati cheklangan jamiyat. Qashqadaryo viloyatining Nishon tumanidagi Nishon MFY, Nishon-Oq oltin koʻchasida joylashgan.

 Tarixi 
2009-yil Loyiha doirasida Oʻzbekiston Respublikasi Prezidentining birinchi Farmoni qabul qilindi va „Uzbekistan GTL“ MCHJ korxonasi tashkil etildi. 2012-yil 23-iyul kuni Zavod qurilishi uchun poydevor qoʻyildi va loyihaning „Oltin Yoʻl GTL“ savdo belgisi taqdimoti boʻlib oʻtdi. 2014-yilga kelib Qashqadaryo viloyatida zavodning qurilish maydonini tayyorlash ishlari boshlab yuborildi. 2018-yil 27-avgust birinchi Fisher-Tropsh reaktorining pastki qismi zavodning texnologik zonasida poydevorga oʻrnatiladi. 2020-yil yanvar-iyul oylarida Qurilish-montaj ishlarining faol bosqichi boshlandi. Mart oyida GTL zavodining temir yoʻl infratuzilma ob’ektlari qurilishi boshlandi. Dekabr oyida zavodning markaziy boshqarish paneli va asbobsozlik va boshqarish tizimi uchun siqilgan havo ishlab chiqarish qurilmasi ishga tushirildi.

2021-yilning 25-dekabr kuni Qashqadaryo viloyatiga tashrif buyurgan Oʻzbekiston Respublikasi Prezidenti „Uzbekistan GTL“ zavodining ochilish marosimida boʻldi.

2022-yil 23-sentyabr kuni AQShda neft-gaz va kimyo sanoati sohasi boʻyicha boʻlib oʻtgan tanlovida „2022 Platts Global Energy Awards“ mukofotiga sazovor boʻldi.

 Umumiy maʼlumotlar 
Zavodning umumiy maydoni 135 gektar maydonni egallab, zavodda toʻrt turdagi yoqilgʻilar ishlab chiqariladi (aviakerosin, siqilgan gaz, dizel, nafta). „Uzbekistan GTL“ dunyodagi eng yirik 5 ta zavodlardan biri hisoblanadi (qolgan 4 tasi Qatar, Nigeriya, JAR va Malayziyada barpo etilgan).

 Hamkorlik 
Loyiha doirasida Sasol, Petronas va „Oʻzbekneftgaz“ kompaniyalari bilan hamkorlik qilinmoqda.  Har bir sherik qoʻshma korxonada teng ulushga ega boʻladi.

 GTL stipendiya dasturi 
„Uzbekistan GTL“ kompaniyasi har yili bakalavriat va magistratura talabalari uchun stipendiya tanlovini eʼlon qilib kelmoqda. „GTL stipendiyalar dasturi“ tanlovida Oliy taʼlim muassasalarning texnika yoʻnalishida tahsil olayotgan 3−4 bosqich bakalavr, 1−2 bosqich magistratura talabalari qatnashishlari mumkin.

 

Turkum:Sanoat tashkiloti
Turkum:Oʻzbekistonda neft
Turkum:Oʻzbekistonda energetika infratuzilmasi
Turkum:Oʻzbekistonda tabiiy gaz
Turkum:Oʻzbekistonda taklif etilayotgan energetika infratuzilmasi
Turkum:Qashqadaryo viloyati bino va inshootlari
O‘zbekiston Respublikasi Milliy xavfsizlik xizmati

Oʻzbekiston Respublikasi Milliy xavfsizlik xizmati  – Oʻzbekistonning sobiq respublika maxsus xizmat ijroiya organi boʻlib, oʻz vakolatlari doirasida 1991-yil 26-sentyabrdan 2018-yil 14-martgacha Oʻzbekiston Respublikasining milliy va davlat xavfsizligini taʼminlash boʻyicha vazifalarni bajargan. 2018-yil 29-martdan tashkilot Oʻzbekiston Respublikasi Davlat xavfsizlik xizmati sifatida qayta tashkil etildi. Tuzilma rahbari rais, organning oʻzi esa bevosita Oʻzbekiston Respublikasi Prezidentiga boʻysunadi.
 Tarix 

Unga dastlabki tergov va surishtiruv, tezkor-qidiruv va razvedka faoliyatini olib borish huquqi berildi. Harbiy, huquqni muhofaza qilish va davlat xizmati taʼminlandi. U harbiy qurol-yarogʻlar sotib olish huquqiga ega boʻlgan davlat harbiylashtirilgan tashkilotlariga tegishli edi.

1991-yil 25-avgustda, „Avgust zarbasi“dan bir necha kun oʻtib, Oʻzbekiston SSR Prezidenti Islom Karimovning farmoni bilan Oʻzbekiston SSR KGB Oʻzbekiston SSR yurisdiksiyasiga olindi.

1991-yil 26-sentyabrda Oʻzbekiston Respublikasi Prezidentining farmoni eʼlon qilindi, unga koʻra Oʻzbekiston Sovet Sotsialistik Respublikasi Davlat xavfsizlik qoʻmitasi tugatilib, Prezidentga boʻysunuvchi Oʻzbekiston Respublikasi Milliy xavfsizlik xizmati tashkil etildi.

Oʻzbekiston Respublikasi Prezidenti huzuridagi Vazirlar Mahkamasining 1991-yil 2-noyabrdagi qarori:

Oʻzbekiston Respublikasi Milliy xavfsizlik xizmati toʻgʻrisidagi nizom ham tasdiqlandi.

Oʻzbekiston Respublikasi Prezidenti Shavkat Mirziyoyevning 2018-yil 14-martdagi farmoni bilan Oʻzbekiston Respublikasi Milliy xavfsizlik xizmati tashkiloti Oʻzbekiston Respublikasi Davlat xavfsizlik xizmatiga oʻz nomini oʻzgartirdi.

 Milliy xavfsizlik xizmati Raislari: 
 General-leytenant Gʻulom Aliyevich Aliyev (1991-yil 26-sentyabr – 1995-yil 27-iyun)
 General-polkovnik Rustam Rasulovich Inoyatov (1995-yil 27-iyun  – 2018-yil 31-yanvarV sootvetstvii s Ukazom Prezidenta Respubliki Uzbekistan ot 31 yanvarya 2018 goda № UP-5317)
 General-leytenant Ixtiyor Baxtiyorovich Abdullayev (2018-yil 31-yanvarV sootvetstvii s Ukazom Prezidenta Respubliki Uzbekistan ot 31 yanvarya 2018 goda № UP-5318 – 2018-yil 14-mart)

 

Turkum:1991-yilda Oʻzbekiston
Turkum:Oʻzbekiston maxsus xavfsizlik xizmatlari
Turkum:Oʻzbekistonda huquqni muhofaza qilish organlari
Turkum:Operatsion maxsus xizmatlar
Isomiddin Ikromov

Isomiddin Ikromovich Ikromov (1951-yil 16-iyun, Jizzax tumani, Jizzax viloyati, Oʻzbekiston SSR – 2014-yil, Jizzax, Jizzax viloyati, Oʻzbekiston) – oʻzbekistonlik olim, filologiya fanlari nomzodi, dotsent.
 Biogafiyasi 
Isomiddin Ikromov 1951-yil 16-iyunda Jizzax tumanida ishchi oilasida dunyoga keldi. 1973-yilda Samarqand davlat pedagogika instituti oʻzbek tili va adabiyoti fakultetini tugatgan. 1975—1994-yillarda Samarqand davlat pedagogika instituti oʻqituvchisi, 1994—2014-yillarda Jizzax davlat pedagogika instituti oʻzbek tili va adabiyoti fakulteti oʻqituvchisi, oʻquv ishlari boʻyicha dekan oʻrinbosari, fakultet dekani lavozimlarida ishlagan. 2014-yilda vafot etgan.
 Ilmiy faoliyati 
1988-yilda „Hozirgi oʻzbek adabiy tanqidida lirika masalalari (H.Yoqubov, S.Mamajonov, O.Sharafiddinovlar ijodi misolida)“ mavzusida nomzodlik dissertatsiyasini himoya qiladi. „Studentlarni ilmiy-tadqiqiot ishlariga oʻrgatish“ (1979), „Hozirgi oʻzbek adabiy tanqidi“ (1982) monografiyasi, „Adabiyotshunoslik asoslari“ (2001) va „Yangi pedagogik texnologiya“ (2007) kabi uslubiy qoʻllanmalar, adabiyotshunoslik muammolarini oʻrganishga bagʻishlangan 100 dan ortiq maqolalar muallifi. „Antik dunyo“ ilmiy akademiyasi professori.
 

Turkum:Oʻzbekiston olimlari
Turkum:Fan nomzodlari
Turkum:Dotsentlar
Turkum:2014-yilda vafot etganlar
Erkin Imamov

Erkin Zunnunovich Imamov (1946-yil 15-noyabr, Toshkent, Oʻzbekiston SSR) — oʻzbekistonlik olim, fizika-matematika fanlari doktori, professor.
 Biografiyasi 
Erkin Imamov 1946-yil 15-noyabrda Toshkent shahrida tugʻilgan. 1965—1970-yillarda Toshkent davlat universitetining fizika fakultetida oʻqigan. 1969-yilda SSSR Fanlar akademiyasining A. F. Ioffe nomidagi Leningrad Fizika texnika institutiga yuboriladi. Institutning „Yarimoʻtkazgichlarda nomuvazanat jarayyonlar“ laboratoriyasining katta ilmiy hodimi, fizika-matematika fanlari doktori Anatoliy Aleksandrovich Grinberg ilmiy rahbarligida „Fotonlar bilan zavqlantirilgan tok anizatropiyasining nazariyasi“ mavzusi 1970-yilda diplom ishini himoya qiladi. 1972—1979-yillarda Toshkent davlat universiteti fizika fakultetining yarimoʻtkazgich va dielektriklar fizikasi kafedrasida muhandis, assistent, katta oʻqituvchi va dotsent, 1979—1993-yillarda duniversitetning umumiy nazariy fanlar kafedrasi mudiri, 1993—2005-yillarda nazariy fizika kafedrasining professori boʻlib ishlaydi. Hozirda Toshkent axborot texnologiyalari universiteti fizika kafedrasi professori.
 Oilasi 
Oilali, ikki nafar farzandi bor. 
 Ilmiy faoliyati 
250 dan ortiq ilmiy materiallar, jumladan, monografiyalar, maqolalar, metodik qoʻlyozmalar, darslik, ilmiy toʻplamlar va oʻquv qoʻllanmalar muallifi. 1972-yil 6-dekabrda „Teoriya toka uvlecheniya fotonami v klassicheskoy i kvantovoy oblastyax chastot — Klassik va kvant chastotalarda fotonlar bilan zavqlantirilgan tok nazariyasi“ mavzusida nomzodlik dissertatsiyasini himoya qiladi. 1990-yil 20-sentyabrda Leningrad Fizika texnika institutida „Teoriya opticheskix i fotoelektricheskix yavleniy s uchastiyem primesnyx tsentrov v poluprovodnikax — Yarimoʻtkazgichlarda kirishmalar qatnashishi bilan vujudga kelgan optik va fotoelektrik hodisalar nazariyasi“ mavzusida doktorlik dissertatsiyasini himoya qilgan. 2015-yilda „Oʻzbekiston Respublikasi xalq taʼlimi aʼlochisi“ koʻkrak nishoni bilan taqdirlangan. 2001-yil 27-iyundan „Yevropa va Markaziy Osiyo virtual universiteti“ assotsiatsiyasi prezidiumi aʼzosi.
 

 
 Erkin Imamov Google Scholar 

Turkum:Oʻzbekiston olimlari
Turkum:Fizika-matematika fanlari doktorlari
Turkum:Professorlar
Turkum:Oʻzbekiston fiziklari
Turkum:Oʻzbekiston Milliy universiteti bitiruvchilari
Saydigʻanixoʻja Ismoilov

Saydigʻanixoʻja Ibragimovich Ismoilov (1948-yil 14-yanvar, Toshkent, Oʻzbeskiton SSR — 2022-yil 25-oktyabr, Toshkent, Oʻzbekiston) — oʻzbekistonlik olim, endokrinolog, jarroh, tibbiyot fanlari doktori, professor. Oʻzbekiston Endokrinologik va diabetik assotsiatsiyasining raisi, Yevropa Qandli diabetni oʻrganish tadqiqot guruhi, Xalqaro Diabet federatsiyasi, Xalqaro Endokrin jarrohlar assotsiatsiyasi, Amerika diabetik assotsiatsiyasi va Amerika klinik endokrinologlari assotsiatsiyasining aʼzosi boʻlgan.
 Biografiyasi 
Saydigʻanixoʻja Ismoilov 1948-yil 14-yanvarda Toshkent shahrida ziyolilar oilasida tugʻilgan. 1972-yilda Patris Lumumba nomidagi Xalqlar doʻstligi universitetining tibbiyot fakultetini tugatgan. 1972—1975-yillarda mazkur universitetda aspirantura boʻlimida tahsil olgan. 1975—1976-yillarda Sharbiy hizmatni oʻtagacha, aspiranturada oʻqishni davom ettirgan. 1977—1978-yillarda Butun Ittifoq jarrohlik ilmiy markazining Toshkent filialida kichik ilmiy xodim sifatida faoliyat yuritgan. 1978-yilda Moskva shahrida Patris Lumumba nomidagi Xalqlar doʻstligi universitetida „Erkaklar jinsiy aʼzolarining trasplantatsiyasi (Klinik — eksperimental izlanishlar)“ mavzusida nomzodlik dissertatsiyasini yoqlagan. 1978—1981-yillarda Oʻrta Osiyo meditsina pediatriya institutining Umumiy jarrohlik kafedrasi assistenti boʻlib faoliyat yuritib kelgan. 1982-1988-yillarda oʻlka tibbiyot ilmiy tekshirish institutining qalqonsimon bez kasalligining laboratoriyasida katta ilmiy xodim lavozimida ishladi. 2022-yil 25-oktyabrda vafot etgan.

 Ilmiy faoliyati 
1988-yili Xarkov shahrida „Gipotireozni davolash maqsadida qalqonsimon bez kriokonservatsiyasi“ doktorlik dissertatsiyasini himoya qildi. 590 dan ortiq ilmiy maqolalar, 10 ta mualliflik guvohnomalari va 30 ta monografiya, 87 ta uslubiy qoʻllanma muallifi. Olim tashabbusi bilan diabetik oyoq sindromining neyroishemik shaklini davolash va oldini olish uchun V. V. Vohidova nomidagi Jarrohlik markazi, Oʻzbekiston Fanlar akademiyasi Biokimyo instituti hamkorligida diabetik oyoq sindromini tashxislash va oldini olish maqsadida mamlakatda podoskopishlab chiqildi.

 

Turkum:Oʻzbekiston olimlari
Turkum:Tibbiyot fanlari doktorlari
Turkum:Professorlar
Turkum:Shifokorlar
Jasur Jumayev (futbolchi)

Jasur Jumayev (Жасур Жумаев) — oʻzbekistonlik futbolchi. Bangladeshning „Fortis“ klubi himoyachisi.

 

Turkum:Yashayotgan insonlar
Turkum:Alifbo boʻyicha sportchilar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol himoyachilari
Turkum:Oʻzbekiston Pro ligasi futbolchilari
Turkum:Oʻzbekiston Superligasi futbolchilari
Turkum:Dinamo Samarqand futbolchilari
Turkum:Nasaf klubi futbolchilari
Turkum:Xorazm futbolchilari
Turkum:FC Fortis futbolchilari
Turkum:Oʻzbekistonlik muhojir erkak futbolchilari
Turkum:Bangladeshdagi muhojir erkak futbolchilar
Muhammadabbos Irisqulov

Muhammadabbos Tursunovich Irisqulov (11-Fevral 1938-yil O'zbekiston SSR, 9-Dekabr 2024-yil Toshkent) — oʻzbekistonlik olim, filologiya fanlari nomzodi, professor, Chorsudagi Jahon tillari universiteti filiali rektori, Dekan, Prorektr, Kommunistik partiyasi sekretari,
 Biografiyasi 
Muhammadabbos Irisqulov 1938-yil 11-fevralda Toshkent shahrining Oʻrda atrofidagi Eski Yakkabozor mahallasida xizmatchi oilasida tavallud topgan. 1957—1962-yillarda Toshkent davlat chet tillari pedagogika institutining ingliz tili fakultetida oʻqigan. 1962-yilda Hindistonga (Madras shtatining Neyveli shahri) ingliz va rus tillari tarjimoni sifatida ikki yillik xizmat safariga yuborildi. 1964-yilda Hindistondagi xizmat safarini yakunlab, Toshkent davlat chet tillari pedagogika institutida oʻqituvchilik qila boshlaydi. 1967—1971-yillarda Moskva shahrining Birinchi chet tillari institutining aspiranturasida tahsil olgan. 1971-yilda „Oʻzbek va ingliz tillaridagi kishilik, egalik va oʻzlik olmoshlari“ mavzusida nomzodlik dissertatsiyasini himoya qildi. Moskva shahrida ilmiy ishni yoqlagandan soʻng yosh olim Toshkent shahriga qaytib, Toshkent davlat chet tillari pedagogika institutida oʻqituvchilik faoliyatini yana davom ettira boshlaydi. „Oʻzbekiston ingliz tili oʻqituvchilari uyushmasi (Uzbekistan Teachers of English Association, UzTEA)“ga asos solgan. 2000-yildan ushbu uyushmaga rahbarlik qila boshlagan. 2001-yildan boshlab uyushmaga rahbarlik qilishdan tashqari Oʻzbekiston davlat jahon tillari universitetining ingliz filologiyasi dekani sifatida ham ishlay boshlaydi. Hozirda Oʻzbekiston davlat jahon tillari universiteti professori. 2023-yil 11-fevral kuni Oʻzbekiston davat jahon tillari universitetida Muhammadabbos Irisqulov tavalludining 85 yillik yubileyi nishonlandi.
 Oilasi 
Oilali, turmush oʻrtogʻi Halima Irisqulova, 3 nafar farzandi bor.
 Ilmiy faoliyati 
„Marhamat“, „Tezkor rus tili“, „Inglizcha-oʻzbekcha — Oʻzbekcha-inglizcha soʻzlashgich“, „Arabcha-oʻzbekcha-inglizcha lugʻat“ kitoblari muallifi, „100 buyuk siymo“, „Amir Temur in World History“, „Jalolidddin Manguberdi“, „Termez“, „Khiva, The City of A Thousand Domes“ kabi kitoblari tarjima qilgan . 20 dan ortiq kitoblar, 10 dan ortiq tarjima kitoblar va 100 ga yaqin maqolalar muallifidir. 
 Mukofotlari 
„Oʻzbekiston Respublikasi oliy taʼlimi aʼlochisi“(1998-yil 25-sentyabr), „Oʻzbekiston Respublikasida xizmat koʻrsatgan yoshlar murabbiysi“ (2001-yil 24-avgust), „Oʻzbekiston Respublikasi mustaqilligiga 15 yil“ esdalik nishoni (2006-yil 19-iyun), „Doʻstlik“ ordeni (2006-yil 25-avgust), 2013-yil „Xalq taʼlimi aʼlochisi“, 2019-yil „Fidokorona xizmatlari uchun“ ordeni bilan taqdirlangan.

 

Turkum:Oʻzbekiston olimlari
Turkum:Oʻzbekiston tilshunoslari
Turkum:Oʻzbekistonlik tarjimonlar
Turkum:Fan nomzodlari
Turkum:Professorlar
Turkum:Dekanlar
Turkum:Oʻzbekiston davlat jahon tillari universiteti bitiruvchilari
Turkum:Oʻzbekistonda xizmat koʻrsatgan yoshlar murabbiylari
Turkum:Oʻzbekiston mustaqilligiga 15 yil nishoni sohiblari
Turkum:Doʻstlik ordeni sohiblari‎
Turkum:Fidokorona xizmatlari uchun ordeni sohiblari
Dilmurod Nabiyev

Nabiyev Dilmurod Xamidullayevich (1978-yil 20-sentyabrda tavallud topgan) — Iqtisod fanlari doktori, professor. Milliy tiklanish demokratik partiyasi aʼzosi. Qarshi davlat universiteti rektori.

 Hayoti va faoliyati 
Nabiyev Dilmurod 1978-yil 20-sentyabrda Toshkent shahrida tavallud topgan. Millati oʻzbek. 2001-yilda Toshkent davlat iqtisodiyot universitetini tamomlagan.

1996—1997-yilda „TAN-SI“ mas’uliyati cheklangan jamiyati marketing boʻlimi menejeri, 1997—2000-yilda „Oʻzbekinvest“ milliy sugʻurta kompaniyasi menejeri assistenti, 2000—2008 yillarda Oliy va oʻrta maxsus taʼlim vazirligi I toifali stenografisti, yetakchi mutaxassisi, Oliy va oʻrta maxsus taʼlim vaziri yordamchisi, Oliy va oʻrta maxsus taʼlim vazirligi Ilmiy-tadqiqot faoliyatini muvofiqlashtirish boʻlimi boshligʻi oʻrinbosari lavozimlarida ishlagan.

2008-yilda Toshkent davlat iqtisodiyot universiteti Xalqaro iqtisodiy munosabatlar fakulteti dekani oʻrinbosari, 2008—2010-yillarda Toshkent davlat iqtisodiyot universiteti Xalqaro iqtisodiy munosabatlar fakulteti dekani lavozimida faoliyat olib borgan.

2010—2011-yillarda Oʻzbekiston Respublikasi Prezidentining Fan, taʼlim, sogʻliqni saqlash va sportni rivojlantirish masalalari boʻyicha Davlat maslahatchisi xizmati Fan va ilmiy-texnikaviy taraqqiyot masalalari boʻyicha guruhining yetakchi konsultanti.

2011-2012 yilda Oʻzbekiston Respublikasi Prezidenti devoni Fan, taʼlim, sogʻliqni saqlash va sportni rivojlantirish masalalari boʻyicha xizmatining Taʼlim va kadrlarni tayyorlash milliy dasturini amalga oshirish guruhining oliy taʼlim masalalari boʻyicha yetakchi konsultanti.

2012—2014-yillarda Oʻzbekiston Respublikasi Prezidenti devoni Fan, taʼlim, sogʻliqni saqlash va sportni rivojlantirish masalalari boʻyicha xizmatining Fan va ilmiy-texnikaviy taraqqiyot masalalari boʻyicha guruhining bosh konsultanti.

2014—2016-yilda Oʻzbekiston Respublikasi Prezidentining Fan, taʼlim, sogʻliqni saqlash va sportni rivojlantirish masalalari boʻyicha Davlat maslahatchisi oʻrinbosari.

2016—2017-yilda Oʻzbekiston Respublikasi Vazirlar Mahkamasining Taʼlim, ilm-fan va yoshlar siyosati masalalari axborot-tahlil departamenti mudiri.

2017—2018-yilda Oʻzbekiston Respublikasi Oliy va oʻrta maxsus taʼlim vazirining birinchi oʻrinbosari.

2018-yilda O'zbekiston Respublikasi Yangi Qurolli Kuchlar Akademiyasi boshlig'i 

2018—2021-yillarda Oʻzbekiston Respublikasi Jismoniy tarbiya va sport vaziri lavozimida faoliyat yuritgan. 2021-yil lavozimidan ozod etilgan.

Nabiyev Dilmurod 2021-yil fevral oyida Qarshi davlat universiteti rektori lavozimiga tayinlandi va hozirgi kunga qadar shu lavozimda faoliyat yuritib kelmoqda.

 

Turkum:Oʻzbekistondagi oliy oʻquv yurtlari rektorlari
Bobomurod Daminov

Bobomurod Daminov (1913-yil Qashqadaryo viloyati, Qamashi tumani, Doʻstberdi qishlogʻi) — isteʼdodli oʻzbek adabiyotshunosi.

 Tarjimai holi 
Yozuvchi Bobomurod Daminov 1913-yilda Qashqadaryo viloyati, Qamashi tumani, Doʻstberdi qishlogʻida kambagʻal dehqon oilasida dunyoga keldi. 
Oʻrta maʼlumot olgach Samarqand davlat universiteti va Moskvada Oliy Partiya maktabida tahsil oldi. Buxoro va Samarqand viloyatlarida tuman partiya qoʻmitasida, sovxoz direktori, kolxoz raisi lavozimlarida xizmat qildi. U kishi 2005-yilda vafot etdi.

 Ijodi 
Bobomurod Daminov muntazam ijod bilan ham shugʻullanib keldi. Uning „Odamdan yaxshi nom qolsin“, „Momo yer nafasi“, „Bobo dehqon“, „Adolat, senga taʼzim“, „Tomir“, „Tugallanmagan portret“, „Abadiyat lahzalari“ nomli kitoblari nashr etildi. „Ishonish kerak“ romani „Ruxsora“ qissasi va qator hikoyalari sobiq ittifoq poytaxti Moskvadagi „Sovetskiy pisatel“ nashriyotida rus tilida koʻp ming nusxada nashr etildi. Adib 70 yoshdan oshganida 4 jilddan iborat „Peshonada bori“"IBS" http://www.parlib.uz/uz-Cyrl-UZ/Record/Details/dc8e332f-422a-4c70-982d-5a602570695e („Endi gingshima“, „Taqdir oʻyini“, „Jang maydoni“, „Tosh boʻlsina“) tetrologiyasini yozishga kirishdi va uni 25 yil mobaynida yozib tamomladi.

 Asarlar mohiyati 
Yozuvchi oʻz asarlaridagi qahramonlarini yaxshi koʻradi va mehr, zavq-shavq bilan tasvirlaydi. Isteʼdodli adib Bobomurod Daminov ijodida badiiy ifodalay olish jarayoni oʻzgacha bir tarzda kechishini kuzatish mumkin. „Peshonasida bori“ romanida azaliy insoniy munosabatlar mavzusi tasvirlangan. Romandagi qahramonlarga yangicha bir nigoh bilan qaraydi. Uning asarlarida qahramonlar harakati va voqealar jarayoni hayotiy voqealar bilan uygʻunlashib ketadi. Kitobxon romanni oʻqir ekan asar qahramonlari bilan birga yashaydi, ularning yutuqlaridan xursand boʻladi. Shu oʻrinda Bobomurod Daminov tilga shunday tarif beradi:„Til — xalqning ruhi, joni. Xalqning xalq boʻlib qolishining asosiy sabablaridan biri ham bu — til“"Бобомурод Даминов. Тил равнақи (1989) - www.ziyouz.uz" https://ziyouz.uz/matbuot/qayta-qurish-davri-matbuoti/bobomurod-daminov-til-ravnaqi-1989/.

 Mukofotlari 
 „Oʻzbekiston Mustaqilligi“ koʻkrak nishoni
 „Shuhrat“ medali
 „El-yurt hurmati“ ordeni.

 

Turkum:Samarqand davlat universiteti bitiruvchilari
Turkum:Oʻzbekistonlik yozuvchilar
Murod Xidir

Murod Xidir (1939-yil Qashqadaryo viloyati, Kitob tumani, Olaqoʻyliq qishlogʻi) — taniqli oʻzbek adibi. Oʻzbekistonda xizmat koʻrsatgan jurnalist, Oʻzbekiston Yozuvchilar uyushmasi aʼzosi.

 Tarjimai holi 
Murod Xidir 1939-yilda Qashqadaryo viloyati, Kitob tumani, Olaqoʻyliq qishlogʻida tavallud topgan"Oyina" https://oyina.uz/uz/posts/15970. Oʻrta maktabni aʼlo baholarga tamomlab, Samarqand davlat universitetining filologiya fakultetida tahsil oldi. 1962-yildan oʻquvchilarga adabiyotdan dars bera boshlagan.

 Faoliyati 
Murod Xidir bolaligidan jurnalistika sir-asrorlari bilan qiziqqani uchun „Qashqadaryo haqiqati“, „Kelajak tongi“ gazetalari redaksiyalarida faoliyat olib borib, oʻzining publitsistik maqolalari bilan elga tanila boshlagan. „Guliston“, „Sharq yulduzi“ va „Sanʼat“ jurnallarida ham faoliyat yuritgan. U Oʻzbekiston Yozuvchilar uyushmasida ham turli lavozimlarda ishlab keldi. Shu bilan bir qatorda „Sirli olam“ jurnali, „Qalb koʻzgusi“, „Sohibqiron yulduzi“ gazetalarining bosh muharriri vazifalarida xizmat qildi.

 Ijodi 
Adibning „Qirgʻoqlar“, „Amu sohillari boʻylab“, „Koʻzacha va butacha“, „Toshqoʻl“, „Kiyikcha va boʻynoq“, „Harf oʻyini“ nomli kitoblarini bolalar ham kattalar ham sevib oʻqiydi. Murod Xidir ijodi oʻzgachaligi va samimiyligi bilan ajralib turadi va shu sifatlari bilan kitobxonni oʻziga tortadi. Shu oʻrinda uning „Kumush qoʻgʻirchoqlari“ nomli inshosida ota-bobolar tomonidan qoʻllangan qadimiy taʼlim-tarbiya usullarini maʼqullab, mard kishilar boʻlishi uchun ularni chaqaloqlikdanoq oʻz ixtiyoriga qoʻyib tarbiyalash mavzulari ochib berilgan. 

 Vafoti 
Adib 2023-yil 17-aprel kuni olamdan oʻtdi. Marhum oʻzi tugʻilib oʻsgan maskandagi Gʻoyib ota qabristoniga dafn etildi"Jurnalist va yozuvchi Murod Xidir 84 yoshida vafot etdi – O‘zbekiston yangiliklari – Gazeta.uz" https://www.gazeta.uz/oz/2023/04/18/murod-xidir/.

 

Turkum:Samarqand davlat universiteti bitiruvchilari
Turkum:Oʻzbekistonda xizmat koʻrsatgan jurnalistlar
Turkum:Oʻzbekiston yozuvchilari uyushmasi aʼzolari
„Suv osti kemalari qoʻmondoni“ koʻkrak nishoni

thumb| 1909-yilda Nikolay II tomonidan tasdiqlangan Rossiya imperiyasining „Suv osti kemasi zobiti“ belgisi
thumb| 1943-yildagi „Suv osti kemalari qo'mondoni“ belgisi (1987-yildan keyin - SSSR dengiz flotining suv osti kuchlari uchun „Kema qoʻmondoni“ belgisi).
„Suv osti kemasi qoʻmondoni“ koʻkrak nishoni - Rossiya imperiyasi, SSSR suv osti kemalari qoʻmondonlariga beriladigan koʻkrak nishoni boʻlib Rossiya dengiz flotining suv osti kemalari qoʻmondonlariga, ular oʻz kemalariga doimiy qoʻmondonlikni oʻz zimmalariga olganlarida beriladi.

 

 Adabiyot 

 Приказ НК ВМФ СССР № 383 от 16.8.1943 // Красный флот : газ. — 1942. — 21 июня (№ 144).
Turkum:Sovuq urush
Turkum:Sovet Ittifoqi mukofotlari
Turkum:Suv osti kemalari
Naranarayan Setu

Naranarayan Setu (Assam tilida:নৰনাৰায়ণ সেতু) — Hindistonning Assam shahridagi Brahmaputra daryosi ustida qurilgan koʻprik hisoblanadi. Bu koʻprik ikki qavatli boʻlib, pastki qavatida temir yoʻl, yuqori qavatida esa avtomabil yoʻli mavjud. Naranarayan Setu uzunligi 2,284 kilometrni tashkil etadi va shimoldagi Bongaigaon tumanidagi Jogighopa shahrini janubdagi Goalpara tumanidagi Pancharatna shahri bilan bogʻlaydi. Koʻprik 1998-yil 15-aprelda Hindistonning oʻsha paytdagi Bosh vaziri Atal Bixari Vajpayi tomonidan ochilgan. Qurilish The Braithwaite Burn va Jessop Construction Company Limited (BBJ) korxonasi tomonidan amalga oshirildi. Ushbu koʻprikni qurishga 2000 hind rublni sarflandi. 301 mln. Ushbu koʻprik 17-sonli milliy avtomagistral yoʻnalishida, ilgari NH-37 yoʻnalishida joylashgan.

 Nomlanishi 
Naranarayan Setu XVI-asrda yashab oʻtgan Koch qiroli Nara Narayan sharafiga nomlangan.